kardosdrur/scandi-wiki huggingface dataset:
Slaget ved Heiligerlee (1568)

Slaget ved Heiligerlee (Heiligerlee, Groningen, 23. maj 1568) blev kæmpet mellem hollandske oprørere og den spanske hær i Friesland. Dette var den første hollandske sejr i Firsårskrigen.

Groningen-provinsen i de spanske nederlande blev invaderet af en hær bestående af 3.900 infanterister ledet af Louis af Nassau og 200 kavalerister ledet af Adolf af Nassau. Begge var brødre til Vilhelm den Tavse. Hensigten var at starte en væbnet oprør mod de spanske herskere i Nederlandene.

Stadtholderen i Friesland og også hertug af Aremberg, Johan de Ligne, havde en hær på 3.200 infanterister og 20 kavalerister.

Aremberg undgik oprindeligt konfrontation og afventede forstærkninger fra greven af Meghem. Men den 23. maj lokkede Adolfs kavaleri ham til et baghold ved Heiligerlees kloster. Louis' infanteri, der udgjorde størstedelen af hæren, besejrede den spanske hær, som mistede 1.500-2.000 mænd, mens den invaderende hær mistede 50, herunder Adolf. Oprørerne erobrede syv kanoner.

Den invaderende styrke erobrede dog ingen byer og blev hurtigt besejret ved Slaget ved Jemmingen.

Adolfs Nassaus død er nævnt i den hollandske nationalsang (i 4. vers):
"Graef Adolff er ghebleven, i Vriesland i den slaech"
("Grev Adolf blev tilbage i Friesland i kampen")

Noter

Litteratur 
 Dupuy, R. Ernest and Trevor N. Dupuy, The Harper Encyclopedia of Military History, (HarperCollins Publishers, 1993.
 Laffin, John, Brassey's Dictionary of Battles, Barnes & Noble Inc., 1995.
 Menzel, Wolfgang, The history of Germany: from the earliest period to 1842, Vol.2, George Bell & sons, 1908.

Begivenheder i 1568
Nederlandske krige
Spanske krige
Nederlandenes historie
Tid til kærtegn

Tid til kærtegn er amerikansk film fra 1983 instrueret af James L. Brooks. Filmen er baseret på Larry McMurtrys roman af samme navn fra 1975.

Plot 

Aurora og Emma Greenway Horton er mor og datter, der søger kærligheden. Vi begynder med Emmas bryllup, Aurora afslører, hvor svær og omsorgsfuld hun kan være. Filmen er centrerer sig om flere år af deres liv, hvoraf begge finder deres grund til at leve videre og finde lykke.

Eksterne henvisninger 
 

Engelsksprogede film
Amerikanske film fra 1983
Oscar for bedste film
Film baseret på bøger
Wilson (film fra 1944)

Wilson er amerikansk biografisk film fra 1944 instrueret af Henry King, med Charles Coburn, Alexander Knox, Geraldine Fitzgerald og Thomas Mitchell på rollelisten. Filmen handler om amerikanske præsident Woodrow Wilsons politiske karriere. Wilsons datter Eleanor Wilson McAdoo var en uformel rådgiver for filmen.

Modtagelse 
På trods af en god kritisk modtagelse, filmen var et flop. Den tabte rekordbeløbet $ 2,2 millioner.

Referencer

Eksterne henvisninger 
 

Biografiske film fra USA
Amerikanske film fra 1944
Film baseret på virkelige begivenheder
Film instrueret af Henry King
Dramafilm fra USA
Tamires Cássia Dias Gomes

Tamires Cássia Dias Gomes (født 10. oktober 1987), mest kendt som Tamires, er en brasiliansk fodboldspiller, som spiller for den brasilianske storklub Corinthians og for Brasilien. Hun har tidligere været en stor profil for Fortuna Hjørring i den danske Elitedivision i fire år. Hun deltog ved VM i fodbold for kvinder 2015 og 2019 og deltog ligeledes ved OL 2016. Hun spillede sin landskamp nummer 100 12. december 2019 i en kamp mod Mexico.

Internationale mål

Referencer

Eksterne henvisninger 
 

Kvindelige fodboldlandsholdsspillere fra Brasilien
Fodboldspillere fra Fortuna Hjørring
Nizjnevartovsk

Nizjnevartovsk (, ) er en by i Khanty-Mansíjskij autonome okrug i Urals føderale distrikt i Den Russiske Føderation. Nizjnevartovsk har et areal på 271 km² og indbyggere. Byen ligger i nærheden af Samotlor oliefelt og er et af de største centre for den russiske olieindustri.

I 1960'erne, en periode med hurtig udvikling af byerne i det vestlige Sibirien, voksede Nizjnevartovsk fra en lille by med 2.300(1959) indbyggere til en moderne by med 68.000(1975) indbyggere.

Nizjnevartovsk er den næststørste by i okrugen og en af de få byer i Den Russiske Føderation, der er større end det administrative center, Khanty-Mansijsk, i den føderale enhed, der har  indbyggere.

Geografi 

Nizjnevartovsk ligger på den nordlige bred af floden Ob på den Vestsibiriske slette, 30 km fra grænsen til den Tomsk oblast. Tidszonen i Nizjnevartovsk er UTC +5:00, svarende til MSK +2. Via , , , ,  og  ligger Nizjnevartovsk 3.100 km øst for Moskva.

Klima 

Nizhnevartovsk har subpolart fastlandsklima. Klimaet er præget af lange vintre med længerevarende snedække (200-210 dage), sent forår og tidlig efterårsfrost, kort frostfri periode på 100-110 dage og korte sommer på 10-14 uger.

Under den kolde periode falder omkring 20% af det årlige nedbør. Det meste af årets nedbør falder i sommermånederne fra juni til august. Nogle år afviger nedbøren væsentligt fra gennemsnittet. Årets mindste nedbør er målt i februar. Fra oktober eller begyndelsen af november er området snedækket, og afsmeltningen sker i slutningen af april og begyndelsen af maj.

Historie 

I begyndelsen af 1900-tallet blev der anlagt en flodhavne på den flade højre bred af Ob, hvor floddampere, der passerede kunne laste brændsel. I 1912 bestod Nizjnevartovskoje () af fem huse, med elleve beboere.

I september 1924 hed bebyggelsen Nizjnevartovskij () og fik officielt status som landsby. Den 29. september 1964 blev byen udnævnt til en arbejder bosættelse. Den 9. marts 1972 fik Nizjnevartovsk bystatus og fik det nuværende navn.

Den 1. august 2008 var der total solformørkelse i Nizjnevartovsk.

Demografi 

Befolkningsflertal i Nizjnevartovsk er russere (65,59%), efterfulgt af tatarer (9,66%) og ukrainere (8,34%). Mindre mindretal er basjkirere (3,61%), aserbajdsjanere (2,03%), hviderussere (1,43%) og tjuvasjere (1,03%).

Befolkningsudvikling 

Note: Tal fra folketællinger

Økonomi

Referencer

Eksterne henvisninger 

Byer i Khanty-Mansíjskij autonome okrug
Etableret i 1909
Stjarnan (kvinder)

Stjarnan Kvinder (islandsk: Stjarnan knattspyrna kvenna) er en islandsk fodboldklub for kvinder, der spiller i Islands topliga for kvinder Úrvalsdeild.

Stjarnan Kvinder spiller deres hjemmekampe på Samsung völlurinn i Garðabær. Holdets farver er blåt og hvidt. Holdet er kvindernes afdeling af Stjarnan FC.

Aktuel trup

Forhenværende landsholdspillere 
  Island: Katrín Ásbjörnsdóttir, Gunnhildur Yrsa Jónsdóttir, Glódís Perla Viggósdóttir
  Italien: Marta Carissimi
  Jamaica: Donna-Kay Henry
  Mexico: Verónica Pérez
  Nicaragua: Ana Cate
  Serbien: Danka Podovac
  Trinidad og Tobago: Ahkeela Mollon

Deltagelse i UEFA Women's Champions League

Referencer 

Fodboldklubber i Island
Kvindefodboldklubber i Island
Albertine Agnes af Oranien-Nassau

Albertine Agnes af Oranien-Nassau (9. april 1634 - 26. maj 1696), var regent af Friesland, Groningen og Drenthe. Hun var det sjette barn og femte datter af stadtholder Frederik Henrik af Oranien og Amalia af Solms-Braunfels.

Familie 

Albertine Agnes blev født i Haag og var den sjette af ni børn født af sine forældre. Nogle af hendes søskende døde i barndommen. Albertine og fire andre søskende levede til voksenalderen. Hendes efterladte søskende var: Wilhelm II, Prins af Oranien, Luise Henriette af Nassau, Henriette Catherine af Nassau og Maria af Nassau.

Albertines farfarforældre var William den Tavse og hans fjerde kone Louise de Coligny. Hendes bedstefar, William, blev myrdet på ordre fra Filip II af Spanien, som troede at William havde forrådt den spanske konge og den katolske religion.

Hendes morforældre var Johan Albrecht I af Solms-Braunfels og hans kone Agnes of Sayn-Wittgenstein.

I 1652 giftede hun sig med sin næstfætter, Vilhelm Frederik af Nassau-Diez. De havde tre børn:
 Amalia af Nassau-Dietz, gift med John William III, hertug af Saxe-Eisenach
 Henrik Casimir 2. af Nassau-Diez, gift med Henriëtte Amalia fra Anhalt-Dessau
 Wilhelmina Sophia Hedwig (1664-1667)

Regentskab 

Efter hendes mands død i 1664 blev hun regent for sin søn i Friesland, Groningen og Drenthe. I 1665 erklærede både England og bispedømmet Münster krigen mod Nederlandene. Da de fleste penge til forsvar var blevet brugt til flåden, var hæren blevet forsømt. Da Groningen var under belejring, skyndte Albertine Agnes sig til byen for at give moralsk støtte. Presset af kong Ludvig XIV fra Frankrig, på dette tidspunkt en allieret, tvang fjendernes styrker tilbage, men seks år senere blev nederlandene angrebet fra syd, af franskmændene under Louis XIV og fra nord af Münsters biskop og ærkebiskoppen af Köln. Hun organiserede forsvaret og holdt krigsmoralen højt.

I 1676 købte Albertine Agnes et landsted i Oranjewoud og kaldte det Oranjewoud Palads. Det var her, at hun døde i 1696.

Galleri

Huset Oranien-Nassau
Velliv, Pension & Livsforsikring

Velliv (tidl. Nordea Liv & Pension) er et dansk kundeejet livsforsikringsselskab/pensionsselskab. Selskabet blev grundlagt i 1919 og er i dag ejet 100 % af Velliv Foreningen, efter foreningen har købt Nordea-koncernens aktier over 3 omgange. 

Velliv er et af Danmarks største kommercielle pensionsselskaber. Alle ca. 340.000 kunder i Velliv er automatisk medlem af Velliv Foreningen.

Det blev i marts 2019 besluttet, at Velliv Foreningen øger sin ejerandel af Velliv fra 70 pct. til ca. 81 %, i december 2019 købte foreningen den resterende aktiepost således, så Velliv nu er 100 % kundeejet. Fremover vil en endnu større del af overskuddet i Velliv derfor gå til Velliv Foreningen.

Ledelse 

Administrerende direktør er Steen Michael Eriksen, Anne Broeng er bestyrelsesformand, og Velliv Foreningens formand Peter Gæmelke er næstformand.

Referencer 

Livsforsikringsselskaber i Danmark
Etableret i 1999
Evaporativ køling

Evaporativ køling er en naturlig og energieffektiv metode til at køle luften i forskellige miljøer. 

Fænomenet opstår når fint forstøvet vand via dyser tilføres luften, og får temperaturen til at falde. Det er samme koncept som naturen bruger når den afkøler luften ved hjælp af vanddampe, eller som mennesker oplever når de sveder, og huden pludselig køles ned på grund af den kolde luft omkring dem.

Vi kender også alle den effekt på os selv når vi træder ud af badet, og vi pludselig bliver kolde. Sådan fungerer evaporativ køling også. Denne proces bruger energien fra luften, og kræver 0,68 KW pr. liter forstøvet vand for at fordampningsprocessen kan nedsætte lufttemperaturen og samtidig øge den relative luftfugtighed.

Evaporativ køling bruges mange forskellige steder og under varierede forhold fx 
 Det lokale supermarked som køler deres frugter og grøntsager
 Produktionsvirksomheder der arbejder med fx træ, papir, elektronik, plast, metal, fødevarer, mm.
 Store datacentre med tusindvis af varme computere der kører hele døgnet i serverrum
 Køling af bedepladsen i Medina midt ude i ørkenen (15 hektar) 

Det kan give energibesparelser at kunne skrue ned for ventilationen. Men også de helbreds- og trivselsmæssige fordele ved at hæve luftfugtigheden vil kunne påvirke positivt, da indeklimaet i produktionsmiljøer ofte er alt for tørt til at vi mennesker trives godt i det.

De overordnede fordele ved evaporativ køling er væsentlige, men der findes også nogle sidegevinster som er værd at nævne 
 Man har fuld kontrol over luftfugtigheden
 Kraftig reducering af statisk elektricitet (ESD)
 Mindre materialespild og dimensionsændringer
 Færre maskinstop og justeringer
 Svævestøv reduceres kraftigt
 Mindre fare for svingende produktkvalitet og afvigende produkttolerancer
Når kølingseffekten skal udregnes skal man tage diverse faktorer i betragtning såsom geografisk lokation, ude- og indetemperaturer, relativ luftfugtighed, varmeudviklende processer og nuværende ventilation og luftskifte. 

Det kan godt betale sig at indhente hjælp til denne proces, da udregningen skal være helt nøjagtig for at opnå effekten af evaporativ køling.

Køleteknik
Energiteknik
IIHF Verdensmesterskabet Division I 2018

IIHF Verdensmesterskabet Division I 2018 er en international ishockeyturnering arrangeret af International Ice Hockey Federation, som en del af VM i ishockey 2018

Gruppe A spilles i Budapest, Ungarn, fra 22. til 28. april 2018. Polen havde også budt, men trak buddet, da de har holdt det i 2015 og 2016, og har planer om at byde et andet år. Gruppe B spilles i Kaunas, Litauen, på de samme datoer..

1. division gruppe A 

1. divsion gruppe A er andet niveau af VM-hierarkiet. Turneringen bliver spillet i Laszlo Papp Sportarena i Budapest, Ungarn i perioden 22. - 28. april 2018 med deltagelse af seks hold, der spiller en enkeltturnering alle-mod-alle om to oprykningspladser til topdivisionen og om at undgå én nedrykningsplads til 1. division gruppe B.

1. division gruppe B 

1. divsion gruppe B er tredje niveau af VM-hierarkiet. Turneringen bliver spillet i Zalgiris Arena i Kaunas, Litauen i perioden 22. - 28. april 2018 med deltagelse af seks hold, der spiller en enkeltturnering alle-mod-alle om én oprykningsplads til 1. division gruppe A og om at undgå én nedrykningsplads til 2. division gruppe A.

Referencer 

VM i ishockey 2018
IIHF Verdensmesterskabet Division II 2018

IIHF Verdensmesterskabet Division II 2018 er en international ishockeyturnering arrangeret af International Ice Hockey Federation, som en del af VM i ishockey 2018.

Gruppe A spilles i Tilburg, Holland, fra 23. til 29. april 2018. Gruppe B spilles i Madrid, Spanien, fra 16. til 22. april 2018.

2. division gruppe A 

2. divsion gruppe A er fjerde niveau af VM-hierarkiet. Turneringen bliver spillet i Tilburg, Holland i perioden 23. - 29. april 2018 med deltagelse af seks hold, der spiller en enkeltturnering alle-mod-alle om én oprykningsplads til 1. division gruppe B og om at undgå én nedrykningsplads til 2. division gruppe B.

2. division gruppe B 

2. divsion gruppe B er femte niveau af VM-hierarkiet. Turneringen bliver spillet i Madrid, Spanien i perioden 16. - 22. april 2018 med deltagelse af seks hold, der spiller en enkeltturnering alle-mod-alle om én oprykningsplads til 2. division gruppe A og om at undgå én nedrykningsplads til 3. division.

Referencer 

VM i ishockey 2018
One Belt, One Road

Projektet One Belt One Road (OBOR, kinesisk: 一帶 一路 / 一带 一路, pinyin: Yidai Yilu) binder de kinesiske målsætninger sammen om at bygge en interkontinental netværksinfrastruktur mellem Europa, Afrika, Asien og Kina. Projektet startede i 2013.

"Den nye silkevej" er en del af OBOR.

Historie 
I november 2014, fortalte Xi Jinping om en plan til 40 milliarder amerikanske dollar, og en fond, til udvikling af den nye silkevej og den nye maritime silkevej.

I 2018 fortalte regeringens nyhedsbureau Xinhua om overvejelser en maritim "polarsilkevej" nord om Rusland.

Jernbane 
Fra sydkina bliver der nu (2018) bygget jernbane gennem Laos, til Nong Khai i Thailand.

I Thailand bliver bygget en thailandsk-kinesisk højhastighedsjernbane, som en del af OBOR; Bangkok-Nakhon Ratchasima højhastighedsjernbane er under konstruktion pr. 2017;

Statsministeren i Malaysia har annulleret det kinesisk-finansierede projekt East Coast Rail Link, skrev media i 2018.

Økonomi

Investeringer foretaget af "silkevej-fonden" 
Pr. august 2017 havde "silkevej-fonden" (丝路基金, ''Sílu jíjin) investeret 680 millioner USD, i blandt andet Kenya,, Pakistan, Rusland og Forenede Arabiske Emirater.

Noter 

Kina
IIHF Verdensmesterskabet Division III 2018

IIHF Verdensmesterskabet Division III 2018 er en international ishockeyturnering arrangeret af International Ice Hockey Federation, som en del af VM i ishockey 2018.

Turneringen spilles i Cabe Town, Sydafrika, fra 16. til 22. april 2018.

3. division 

3. divsion er sjette niveau af VM-hierarkiet. Turneringen bliver spillet i Cape Town, Sydafrika i perioden 16. - 22. april 2018 med deltagelse af seks hold, der spiller en enkeltturnering alle-mod-alle om én oprykningsplads til 2. division gruppe B og om at undgå én nedrykningsplads til kvalifikationen til 3. division.

Kvalifikation til 3. division 

Kvalifikationen til 3. division er syvende niveau af VM-hierarkiet, og det er første gang, der bliver afviklet en VM-turnering på niveau 7. Turneringen bliver spillet i Abu Dhabi, Forenede Arabiske Emirater i perioden . - . april 2018 med deltagelse af tre hold, der spiller en enkeltturnering alle-mod-alle om én oprykningsplads til 3. division.

Referencer 

VM i ishockey 2018
Ianis Hagi

Ianis Hagi (født 22. oktober 1998) er en rumænsk fodboldspiller, der spiller for Viitorul Constanța, Rumæniens U/21-landshold og Rumæniens A-landshold som midtbanespiller.

Han er søn af den tidligere berømte fodboldboldspiller Gheorghe Hagi. Hans far spillede i den tyrkiske klub Galatasaray SK da han blev født.

Landsholdskarriere 
Ianis Hagi har spillet for Rumæniens U/15, U/16, U/17, U/18, U/19 og U/21 landshold. Den 11. september 2018 scorede han direkte fra et hjørnespark i en 2-0 sejr over Bosnien U/21.

Den 17. november 2018 fik Ianis Hagi sin debut på Rumæniens A-Landshold i en 3-0 sejr mod Litauen i UEFA Nations League. Han blev indskiftet i det 68' minut, som erstatning for Claudiu Keşeru.

Klubkarriere

Viitorul Constanța 
Ianis hagi tilsluttede sig sin Fars fodboldakademi i en alder af 10 år. Han fik sin debut i den rumænske Liga I den 5. december 2014 med Viitorul Constanţa i en alder af kun 16.

Den 29. maj 2015 scorede Hagi sit første mål som senior. Målet resulterede i en 4-4 udligning mod FC Botoșani. Ligeledes var det den første kamp, hvor han startede inde. I juni meddelte Adrian Mutu, at Hagi ville tilslutte sig Serie A-klubben Fiorentina, men der kom ikke noget ud af det.

Hagi scorede sit andet liga mål mod ACS Poli Timişoara i en 4-0 hjemme sejr den 21. august 2015 et par dage efter at have misset et straffe mod Concordia Chiajna. 

I oktober blev han af den britiske avis The Guardian placeret på en liste over de halvtreds bedste unge fodboldspillere i verden, der blev født i 1998.

Fiorentina 
Den 10. juli 2016 tiltrådte Hagi Fiorentina for et overførselsgebyr på € 2 mio., Han lavede sin Serie-A debut den 23. oktober, erstatter Josip Iličić sent i en 5-3 triumf over Cagliari.

I april 2017 blev Hagi nomineret til European Golden Boy-prisen.

Tilbage til Viitorul Constanța 
Hagi vendte tilbage til Viitorul Constanţa den 18. januar 2018.

I juli blev han igen nomineret til European Golden Boy-prisen.

Postion og spillestil 
Hagi anses for at være et lovende ung fodboldtalent og har trukket sammenligninger til sin fars spillestil,

på grund af driblingskompetencer, afleveringer, tofodethed og evne som playmaker. 

Selvom hans foretrukne rolle er som en angribende midtbanespiller, er han en hurtig, fleksibel og alsidig midtbanespiller, 

som også er i stand til at spille i flere avancerede roller og også blevet brugt som en vinger, angriber eller en central midtbanespiller. 

På grund af hans vision, teknik og øje til mål er han både i stand til at skabe chancer for sine holdkammerater og scorer mål selv.

Eksterne henvisninger 
 

Fodboldspillere fra Rumænien
Kulisse

En kulisse er en konstruktion, der skal forestille en bygning, et landskab eller lignende struktur, typisk i fuld skala, som benyttes i film, fjernsynsproduktion, teater og andre forestillinger. Normalt vil man først få fremstillet en skalamodel, tegninger og undersøge hvad der skal bruges af rekvisitter, teksturer osv. Skalategninger inkluderer gerne grundplanet, baggrunden, forskellige scener som skal foregå i kulissen, men kan ved teaterproduktioner også inkluderer installationer, der skal bruges under forestillingen som faldlemme, skjulte døre og wirere.

Nogle kulisser bruges kun en enkelt gang, mens andre kan gå igen flere gange i samme teaterforestilling, eller bruges igen i andre film, serier eller skuespil.

Film
Teater
Infografik
Hannah Fry

Hannah Fry (født 21. februar 1984) er en britisk matematiker og lektor i Mathematics of Cities, og foredragsholder. Fry studerer mønstre i menneskeligt adfærd, særligt bymæssig beboelse, eksempelvis shopping, transport, kriminalitet, oprør og terrorisme.

I 2014 gav Fry en TED talk kaldet 'The Mathematics of Love' ved TEDxBinghamtonUniversity, som mere end 4 millioner personer så. Efter sin optræden udgav hun en bog om emnet kaldet The Mathematics of Love: Patterns, Proofs, and the Search for the Ultimate Equation, hvor hun benytter statistik og data-modeller på dating, sex og ægteskab.

Uddannelse 
Fry gik på Presdales School i Ware, Hertfordshire. Hun studerede matematik på University College London og blev der for at få en ph.d i fluiddynamik i 2011 med en specialetitel kaldet "A Study of Droplet Deformation".

Fjernsyn og andre optrædender 
Fry optræder jævnligt i radio og fjernsynsprogrammer i Storbritannien heriblandt Computing Britain, The Curious Cases of Rutherford & Fry (med Adam Rutherford) og Music By Numbers. På BBC 2-serien City in the Sky studerer Fry logistikken bag flyvning.

Den 17. september præstenterede Fry en filmbiografi om Ada Lovelace på BBC.

I 2016 var Fry medvært sammen med Peter Snow til Trainspotting Live, der var en miniserie i tre dele, som omhandler tog og trainspotting på BBC 4. Den 20. juli 2016 var Fry vært på programmet The Joy of Data.

Fry har medvirket i flere af Brady Harans videoer på YouTube-kanalen Numberphile, der behandler matematiske emner.

Sammen med matematikeren Matt Parker har Fry fremstillet en algoritme, der optimerer vinderchangerne i brætspilet matador.

Bibliografi

Referencer

Eksterne henvisninger 
 

Matematikere fra Storbritannien
Personer fra London
Dekanhuset

Dekanhuset, også kendt som Dekanresidenset og Kalendehuset, er et middelalderligt hus i opført i teglsten, som står i Lund i Sverige. Det lå oprindelig i en anden del af byen, men blev flyttet til den nuværende placering i 1908.

Historie 
Ejendommen har sandsynligvis været været dekanbolig fra starten af 1300-tallet og frem til senest 1620'erne. I 1600-tallet var det ejet af blandt andre professorne Nils Hyltenius Sifverschiöld og Richard Gjedde-Ehrensborg. I slutningen af 1700-tallet var det ejet af Eric Gustaf Lidbeck, der indførte kartoflen til Skåne og derefter fra 1829 overgik det til hans søn, Anders Lidbeck. Lunds stift ejede gården i 1836-55, hvor bygningen blev brugt som biskop Vilhelm Faxes hjem.

I begyndelsen af 1900-tallet var Dekanhuset truet af nedrivning, da det lå på Stora Kyrkogatan nära Lilla Gråbrödersgatan, hvor man planglagde ny bebyggelse. Kulturens grundlægger Georg J:son Karlin engagerede sig i at bevare huset på sin oprindelige plads, men endte i stedet at købe det og flytte det til den nuværende placering i Adelgatan i 1908.

Litteratur 
 Ragnar Blomquist: Dekanernas residens i Lund i Sven T. Kjellberg (redaktör): Kulturen – en årsbok 1946, Lund 1947, sidorna 60-105

Eksterne henvisninger 

Bygninger, konstruktioner og anlæg i Lund
Gotisk arkitektur i Sverige
Bygninger, konstruktioner og anlæg fra middelalderen i Sverige
Kramer mod Kramer (film)

Kramer mod Kramer er socialrealistisk dramafilm fra 1979. Filmen er baseret på Avery Cormans roman af samme navn.

Plot 

Ted Kramer er arbejdsnarkoman og aldrig hjemme. Det bliver hans kone Joanna så træt af, at hun skrider fra ham og sønnen Billy. Rollen som alenefar passer ikke Ted særlig godt, men han tager den på sig og får et meget tæt forhold til sin søn på bekostning af karrieren. Men en dag vender Joanna tilbage og kræver forældremyndigheden ad rettens vej.

Eksterne henvisninger 
 

Dramafilm fra USA
Amerikanske film fra 1979
Oscar for bedste film
Film baseret på bøger